Så blev det første søndag i oktober og dermed tid til stander nedtagning. Som Sjak sagde i sin tale har det været en usædvanlig sæson. Da nedlukningen kom, kunne vi ikke mødes i klubhuset, ikke give hånd eller kram, måtte køre i hver sin bil, men vi kunne komme ud og ro.\nSenere blev der løsnet lidt på reglerne og naturen var lige så smuk, som den altid har været og vennerne lige så gode.\nVi kunne heldigvis sidde udenfor og der var smørrebrød og øl og snaps, så det blev en dejlig dag, men lidt vemodig, for der er nu længe til foråret og vi ved ikke, hvordan vi kan mødes i vinter\nTil sidst en stor tak til bestyrelsen for det store og vanskelige arbejde de har udført\nDeltagere: Benny, Thomas, Stig, Laila, Erik R, Birgitte, Kai, Bent, Peter, Begitte, Dorthe og Carsten.\nDe havde lovet ustadigt vejr lørdag og der var regn til morgenkaffe herhjemme, men da jeg kørte mod syd kunne jeg ane de blå skyer over Fåborg og så var der dømt flot vejr til hele turen.\nPå stranden ved Dyreborg stod Stig og Laila og bød på en kop morgenkaffe super og snart dukkede de andre op med kajakkerne og inden længe stod alle med en hvis legemsdel i vejret for at pakke kajakker. Ingen ville være sidst færdig. Lidt spændende om alt det mad nu og kunne være i kajakkerne.\nEfter tre kvarter gled de 14 kajakker mod syd. Første stop var havnen på Bjørnø, hvor der var kaffepause. Der blev også tid til en tur rundt i byen, hvor Thomas efter bedste evne forsøgte at tiltuske sig et par figner, fra et kæmpe figentræ, som nogle børn kravlede rundt i, under vejledning af deres mor. Da det ikke var deres træ kunne der ikke udleveres smags prøver.\nVi roede videre i solskinnet mod havnen på Avernakø. Her ventede en dejlig frokost med fiskefrikadeller med hjemmelavet remoulade, velkrydret leverpostej, lækker rullepølse, dejlig spegepølse og til slut en fårepølse. Den sidste kunne sagtens spises alene, men den var også god sammen med spegepølsen.\nEfter en lille morfar gik turen videre i solskinnet mod sydspidsen af Korshavn. Her ventede en dejlig lejrplads med et enkelt telt med tre fiskere, så der var fint plads til os. Kajakkerne blev tømt, telte og lavu blev rejst og en dejlig citronkage dukkede op til kaffen.\nSolen skinnede stadig, de fleste havde efterlad de korte bukser hjemme, men alle kunne nyde solen og det det gode selskab. Snart var alle i gang med bål, skylle og snitte grønsager under kyndig vejledning af Thomas. Han var fuld beskæftiget, ofte hørte man ” Er der noget jeg kan hjælpe med? ” Kaj havde leveret grønsagerne. Der var blandt andet nogle små meget smagsfulde små pebre til snack. De gav anledning til en del snak om pebre og chili frugter.\nStille og roligt dukkede menuen frem af bålet. Lille snack med peber, ost og bacon. Kammuslinger med mangosalsa. Saltbagt lam fra Avernakø med kartoffelpakke og grønsagspakke. Da mørket sænkede sig var der brombær crumble og Skipperrom fra Fanø. En super dejlig aften, hvor man kunne nyde maden, det gode selskab, vejret og månen.\nNæste morgen måtte der gang i bålet igen, da der var æg, bacon, beak beans og pølse på menuen. Det blev toppet med Bennys dejlig friske bannockbrød. Så blev teltene pakket og vi roede syd om Avernakø. Der blev pause ved gårdbutikken, hvor der var tid til en Skarø is eller øl fra Ærø. Hertil kaffe og rababermuffins. Heller ikke i dag skulle nogen gå sultne i seng.\nDa vi atter kom til havnen var det tid for frokost. Den gode frokost menu dukkede op igen, hvor især rullepølsen og spegepølsen må fremhæves. Morfaren blev overstået og det var tid at sætte kurs mod Dyreborg.\nSolen skinnede, kajakkerne kom på traileren og den sidste citronkage blev spist.\nTak for dejlig mad og godt selskab\nSide 8 ud af 35\nLørdag d. 15-1 Nyborg\nØvrige: Anders. Begitte. Bent. Peter og Kaj\nDet er lørdag morgen og jeg tænker [ ... ]\nSøndag d. 8-1 Røjle klint\nDet er lørdag morgen og jeg tænker på, at jeg ikke har nogen planer for da [ ... ]\nVejlby Fed - Røjle Klint Deltagere: Bent, Thomas, Jess, Begitte, Lene, Henrik, Mogens.\nTurleder, Erik Årets bedste tur. Deltagerne, van [ ... ]\nØvrige deltagere: Kaj, Mogens, Benny, Erik Breum, Thomas, Lene g j. Peter J, Jørgen Carstensen, Bent. Turlederen havde bes [ ... ]\nØvrige: Erik R. Mogens. Kaj. Henrik. Thomas og Carsten\nEfter at have studeret kort, blev vi enige om Eriks forslag om Bøgeb [ ... ]


Jerntilskud | aminoJern er et effektivt jerntilskud\nEffektivt og skånsomt jerntilskud til alle\nNår du er gravid stiger dit behov for jern, fordi I nu er to om at forbruge dine jerndepoter i kroppen. Under graviditeten øges din blodmængde med cirka 50 %, og det kræver ekstra jern. Læs mere om jerntilskud til gravide og om hvordan jernmangel kan påvirke dig og dit barn.\nMange kvinder i den fødedygtige alder har behov for et jerntilskud p.g.a. den månedlige menstruation. Mere end hver tredje kvinde har kun små eller ingen jerndepoter i kroppen. Læs mere om jernmangel og kvinder og om hvordan du kan få mere overskud i hverdagen gennem et jerntilskud.\nVisse teenagere kan opleve et øget behov for jern. På denne side kan du læse mere om teenagere.\nJern bidrager væsentligt til dannelse af muskelvæv (myoglobin). Muskelvævet binder ilten som en reserve når kroppen presses til at yde sit maksimale. Læs mere om idrætsudøvere og jernmangel.\nÆldre i dag ønsker at fastholde et højt aktivitetsniveau – både fysisk og mentalt. Sommetider er appetitten ikke hvad den har været – og føden er en vigtig kilde til jern. Hvis jerndepoterne bliver mindre kan et jerntilskud være formålstjenligt, og vi anbefaler at du taler med din læge om det. Læs mere om ældre og jernmangel.\nHvis du lever som vegetar eller veganer, skal du være ekstra opmærksom på at få tilstrækkelig jern gennem kosten. Mange vegetarer supplerer deres kost med et jerntilskud. Læs mere om vegetarer og jernmangel.\nKroppen indeholder cirka 5 liter blod. Bloddonorer tappes for cirka en ½ liter blod eller 10 % af den samlede blodmængde. Læs mere om bloddonorer og jernmangel.


Direktionens nyhedsbrev for januar 2015 - Varde Kommune\nDirektionens nyhedsbrev - januar 2015\nDirektionens nyhedsbrev for januar 2015\ner publiceret den 29. January 2015 af Kommunaldirektør, Mogens Pedersen\nJanuar er over os og trækker som altid en mental streg i sandet, der tager hul på det nye år og giver os anledningen til at tage vaner og rutiner op til overvejelse og måske endda fornyelse.\nEt af de emner, vi bredt i organisationen i den kommende tid skal tage op, er vores sygefravær. Gennem det seneste års tid er det samlede sygefravær steget med 1 procent – en stigning, der måske synes lille, men som alligevel i kroner og øre kan gøres op til 10 millioner kroner.\nSygdom er i udgangspunktet en individuel sag, men det har også betydening for, hvor godt vi løser vores kerneopgaver. I det perspektiv er det stigende fravær en sag, der vedrører os alle.\nVi har gennem mange år haft et meget lavt sygefravær, og der kan være mange grunde til, at det er stigende. Uanset årsagen kan det være et ømt emne at tage op hen over formiddagskaffen.\nTil livs kommer vi dog kun stigningen, hvis vi lokalt tør tale om det og hjælpe hinanden, hvis vi fornemmer, at en kollega er syg, eller er ved at blive det.\nUd over det ekstra fokus, vi hver især kan sætte på sygefraværet, vil der også i løbet af foråret blive udarbejdet en strategi for en overordnet indsats, der skal nedbringe sygefraværet.\nDet er nu blevet tid til at flytte visionen fra tegnebrættet og ud i vores og borgernes virkelighed. I den kommende tid vil vi derfor lokalt komme til at arbejde med naturen på personalemøder.\nVi skal udleve visionen og inddrage naturen, hvor vi kan. Vi skal hente naturen ind i afdelingerne og rykke aktiviteter ud i naturen, så alle borgere får visionen ind på livet i deres hverdag, hvor end de møder kommunen.\nPå Værestedet Slotsgade i Varde gør man eksempelvis brug af naturen, når man forlader skrivebordet og tager samtalen med de sindslidende under en gåtur i naturen. Det kan være i små handlinger, som denne, vi kan drage nytte af naturens gode egenskaber, men de kommer ikke af sig selv – vi skal aktivt opsøge dem.\nLige nu bliver der arbejdet intenst med at finde frem til det endelige logo og slogan for visionen, som vil blive offentliggjort, når byrådet har møde den 3. februar.\nØkonomiudvalget besluttede i november, at der skal udarbejdes et råderumskatalog, som både skal bidrage til at trimme budgettet og give mulighed for at bruge flere penge til eksempelvis at få visionen til at leve.\nMålet er at anvise muligheder for at finde 40 millioner kroner i budgetterne frem mod år 2019.\nVi er i direktionen ved at lave et katalog, der peger på de områder, hvor vi kan hente rationaler ved at gøre tingene smartere. I vores arbejde inddrager vi også MED-organisationen, og vi håber, at så mange som muligt vil lægge hovederne i blød og via MED-systemet melde ind med gode ideer til områder, hvor vi kan løse opgaverne på nye måder.\nEt lokalt erhvervsliv i vækst er med til at sikre, at vi som kommune kan løfte opgaverne og levere en god service til borgerne. Vi arbejder derfor hele tiden med at optimere forholdene for vores lokale virksomheder, så vi i fællesskab kan skabe gode resultater.\nNetop erhvervslivet er i fokus, når vi i samarbejde med ProVarde, Lions Club, Rotary og JydskeVestkysten den 10. marts inviterer til erhvervskonference.\nHer stiller vi skarpt på, hvordan kommunen og erhvervslivet ved fælles hjælp kan skabe vækst, der kommer os alle til gode. Hvis vi som kommune stiller attraktive rammer til rådighed, højner vi muligheden for, at lokale virksomheder og iværksættere oplever vækst og fremgang til gavn og glæde for os alle.\nVækst i det lokale erhvervsliv har også politisk høj prioritet, og vi kan alle være med til at fremme erhvervsudviklingen ved at bringe det videre, hvis vi på arbejdet eller privat hører om virksomheders planer eller ønsker.\nHvis 4000 medarbejdere tuner alle 8000 ører ind på vandrørene og bringer viden videre til de kollegaer i organisationen, der arbejder med de pågældende områder, er det med til at optimere rammerne for vækst i erhvervslivet. Så lyt og bring videre.\nVarde som garnisonsby\nVarde har gennem 61 år været garnisonsby, men hvad vil det egentlig sige at være det? I Vardes tilfælde er garnisonen lig med Varde Kaserne, som vi gennem mange år har samarbejdet med. I bybilledet er det dog ikke ved første øjekast nemt at se, at Varde er en garnisonsby, og det er en skam.\nVi samarbejder lige nu med kasernen om at gøre det tydeligere, at Forsvaret hører til her i området, for det er en del af vores identitet at være en garnisonsby. Kasernen bidrager på mange måder til vores lokalsamfund både i forhold til indbyggertallet men i høj grad også ved at trække højtuddannet arbejdskraft til området og ved at skabe liv i vores lokalområde.\nEt af de første resultater af samarbejdet er en særlig velkomst til nye sergentelever, der fremover vil kunne ses marchere gennem byen til Smedeværkstedet, hvor borgmesteren personligt vil byde dem velkommen.\nVi arbejder med idéer til lignende tiltag, der forhåbentlig kan være med til at gøre kasernen tydeligere i bybilledet.


Johnson's Boucaniere, Lafayette - Restaurantanmeldelser - TripAdvisor\nAlle restauranter i Lafayette Restauranter i nærheden af Johnson's Boucaniere\nAlle aktiviteter i Lafayette Aktiviteter i nærheden af Johnson's Boucaniere\nUSA Louisiana (LA) Lafayette Parish Lafayette Restauranter i Lafayette Johnson's Boucaniere\nNr. 13 af 467 Restauranter i Lafayette $$ - $$$\nAmerikansk, Grillmad, Cajun og kreolsk 1111 Saint John St, Lafayette, LA 70501-6713+1 337-269-8878Website\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 4,5 111 anmeldelserFremragende66 %Rigtig god26 %Gennemsnitlig7 %Dårlig1 %Frygtelig0 %Lukketti - fr7:00 am - 3:00 pmlø7:00 am - 5:30 pmAlle åbningstider KØKKENER Amerikansk, Grillmad, Cajun og kreolsk, Glutenfri retter PRIS $$ - $$$VURDERINGER ServiceMadGod prisStemningPLACERING 1111 Saint John St, Lafayette, LA 70501-6713Alle oplysninger Forbedr denne registreringEr denne restaurant god til morgenmad?Ja Nej Ved ikke Er der gode glutenfri retter på denne restaurant?Ja Nej Ved ikke Er denne restaurant god til middag?Ja Nej Ved ikke Er denne restaurant god til brunch?Ja Nej Ved ikke Er denne restaurant god til frokost?Ja Nej Ved ikke Er denne restaurant kørestolsegnet?Ja Nej Ved ikke Er priserne på denne restaurant i mellemklassen?Ja Nej Ved ikke Er der gode vegetarretter på denne restaurant?Ja Nej Ved ikke Er der gode veganske retter på denne restaurant?Ja Nej Ved ikke Tilbyder denne restaurant gratis wi-fi?Ja Nej Ved ikke Tak for din hjælp! Del en anden oplevelse, inden du smutter. Skriv en anmeldelseAnmeldelser (111)Medlemsvurdering Fremragende35Rigtig god16Gennemsnitlig1Dårlig1Frygtelig0Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (53)Engelsk (107)Fransk (3)Flere sprog Sprog Dansk (53)Engelsk (107)Fransk (3)Italiensk (1)Se, hvad de rejsende siger: 1-10 af 53 anmeldelser\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNej52761USA206118Anmeldt 3 uger siden Få lidt kultur!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejWrabalaisLafayette, Louisiana4712Anmeldt 22 maj 2017 Mr. Wallace gør dette sted til noget særligt!Hvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejTheDotdogLafayette, Louisiana20443Anmeldt 10 maj 2017 fra mobile enheder 5-Stjernet grill og cajun mad. Take-away eller spise på dækMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejTravelcrowWoodstock, Vermont616253Anmeldt 2 maj 2017 Vidunderlig familie og god madMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejDonaldRedmanSlidell, Louisiana75Anmeldt 6 marts 2017 Meget god BoudinMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejTj G62Anmeldt 3 marts 2017 Fantastisk lille tag ud i LafayetteHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejmerrudyMarksville, LA24667Anmeldt 18 januar 2017 fra mobile enheder Lækker frokost!Hvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejtanyac41Lafayette, Louisiana376Anmeldt 22 december 2016 fra mobile enheder Smelte-i-din-mund oksebrystMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejCasey BLafayette, Louisiana, United States166Anmeldt 16 november 2016 Great Southern grill stedHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejshilohkayBonham, Texas205Anmeldt 1 november 2016 GrillHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nForrigeNæste123456Opdaterer listen... I nærheden Restauranter i nærhedenThe French Press296 anmeldelser 0,59 km væk Pamplona Tapas Bar & Grill168 anmeldelser 0,43 km væk Borden's124 anmeldelser 0,56 km væk Seværdigheder i nærhedenCathedral of St John the Evangelist308 anmeldelser 0,19 km væk Lafayette Science Museum72 anmeldelser 0,65 km væk Children's Museum of Acadiana51 anmeldelser 0,66 km væk The Acadiana Center for the Arts31 anmeldelser 0,46 km væk Spørgsmål og svarFå hurtige svar fra personale og tidligere besøgende på Johnson's Boucaniere.Bemærk! Dit spørgsmål vil blive offentliggjort på siden Spørgsmål og svar.Bekræftelse: Retningslinjer for indlægSend\nAmerikansk, Grillmad, Cajun og kreolsk, Glutenfri retter\n1111 Saint John St, Lafayette, LA 70501-6713 Placering:


Tyrkiet er igen blevet et af danskernes foretrukne rejsemål | FinansBureauet\nDanskerne rejser i stigende grad til Tyrkiet og andre lande i middelhavsområdet, viser en ny opgørelse fra Spies. Ifølge Spar Nord skyldes den større efterspørgsel på rejser til især Tyrkiet blandt andet mindre uro i landet, en stærk dansk krone overfor den tyrkiske lira samt en sund dansk økonomi.\nMiddelhavsområdet er for alvor på danskernes radar, når sommerferien står for døren. Særligt Tyrkiet har oplevet en stærk stigning i popularitet, viser en ny opgørelse fra Spies, og faktisk er efterspørgslen så stor, at rejsebureauet i sommeren 2019 øger sin aktivitet i landet med lidt over 10 procent.\n- Tyrkiet og middelhavsområdet har meget at byde på med en rig historie, spændende kultur, førsteklasseshoteller og god service samt fantastiske sol- og bademuligheder. Det er derfor ikke overraskende, at området er så populært. I Tyrkiet finder man også flere af de All Inclusive-hoteller, som får de allerhøjeste karakterer af Spies’ gæster, siger Carlos Cebrian, der er kommerciel chef hos Spies, og fortsætter:\n- I takt med den øgede efterspørgsel satser Spies nu endnu mere på Tyrkiet som rejsemål, og til sommer lancerer vi blandt andet derfor to nye hoteller i Adakoy, som ligger udenfor Marmaris, og Antalya inden for rammerne af det nye hotelkoncept Cook’s Club.\nIfølge Spies’ opgørelse er efterspørgslen på ferier til Tyrkiet faktisk så stor, at landet indtager en tredjeplads over danskernes fortrukne feriedestinationer – kun overgået af middelhavsøerne Mallorca, som ligger på en førsteplads, og Kreta, som sniger sig ind på en andenplads. Hos Spar Nord vurderer man, at stigningen i rejser til Tyrkiet, udover gode rejsemuligheder, også skyldes flere gunstige økonomiske forhold:\n- Inflationen i Tyrkiet er steget en del igennem de seneste år, og derudover står den danske krone i øjeblikket rigtig stærkt overfor den tyrkiske lira. Alene de seneste 3,5 år er kursen nemlig faldet med hele 50 procent, hvilket gør, at man som dansker får dobbelt så meget for pengene, når man køber mad, oplevelser og andet i landet. Tyrkiet er derfor et attraktivt og billigt alternativ til andre middelhavsdestinationer som eksempelvis Grækenland eller Italien, hvor man betaler med euro, forklarer cheføkonom i Spar Nord Jens Nyholm og tilføjer:\n- Derudover skal den stigende efterspørgsel på Tyrkiet som rejsedestination i høj grad også ses i lyset af, at der igen er kommet mere ro på landet, som ellers har været præget af politiske uroligheder de senere år. Tyrkiet fremstår således som et mere sikkert alternativ til eksempelvis Egypten. Samtidig er det ikke utænkeligt, at efterspørgslen på rejser generelt er stigende, da den danske økonomi er god med stigende lønninger og opsparinger, hvilket giver gode vilkår for dels at rejse mere og dels at bruge flere penge på rejsen.\nDanskerne rejser mere miljørigtigt\nEn anden fremtrædende tendens i Spies’ undersøgelse er, at vi i Danmark og resten af Skandinavien er mere klimabevidste, når vi rejser. Hvad enten det gælder mad, rejsearrangør eller oplevelser, er klimaet i stigende grad blevet en faktor, som vi overvejer i forbindelse med vores rejser:\n- Klimadebatten fylder i disse år meget, og det kommer også til udtryk i måden, vi rejser på. Vores undersøgelse viser nemlig, at hele 46 procent af skandinaverne eksempelvis er mere tilbøjelige til at tage på vandreferie i dag sammenlignet med for fem år siden, mens hele 71 procent er mindre tilbøjelige til at besøge eksempelvis en forlystelsespark, forklarer Carlos Cebrian.\nSamtidig viser undersøgelsen, at 67 procent er mere villige til at tage på udflugter, som støtter lokalområdet, eksempelvis besøge en vin- eller olieproducent, i dag sammenlignet med for fem år siden.\nTop-5 over danskernes fortrukne feriedestinationer 2019


Tag rundt i verden med disse 5 sange fra Eurovision | Grænselandsportal.dk\nTag rundt i verden med disse 5 sange fra Eurovision\n16. maj 2019 graenselandsportal.dk\nDen store finale af Det Europæiske Melodi Grand Prix skal afvikles lørdag den 18. maj 2019 klokken 21:00 i Israels hovedstad Tel Aviv, og der vil helt sikkert være en sang til enhver smag. I denne artikel tager vi dig med på en rejse til 5 forskellige destinationer; Holland, Sverige, Australien, Rusland og sidst men ikke mindst Danmark. De fire førstnævnte nationer er blandt forhåndsfavoritterne til at snuppe sejren ved Eurovision 2019, mens Leonora i bedste fald må betegnes som en outsider.\nVi starter i det hollandske med Duncan Laurence og ”Arcade”, som allerede har akkumuleret næsten 9 millioner afspilninger på YouTube. Det er også fuldt forståeligt, da kærlighedssangen er virkelig velproduceret og omkvædet er en sand ørehænger. Holland er dog ikke ligefrem kendt for deres historiske bedrifter ved Det Europæiske Melodi Grand Prix, da de ikke har prøvet at vinde i 44 år. Deres sidste sejr finder vi således tilbage i 1975, hvor Teach-In og ”Ding-a-Dong” endte med at gå hele vejen. Næsten et halvt århundrede senere står de dog med rigtig gode kort på hånden for at gentage den bedrift.\nEt andet land der satser på en klassisk kærlighedssang er svenskerne, da de har udvalgt John Lundvik og ”Too Late For Love” som deres repræsentant. Særligt omkvædet med gospelsangere kommer til at imponere både juryen og seerne hjemme i stuerne, og når man tænker på, at Sverige historisk set altid gør det godt ved Eurovision, burde der bestemt være mulighed for, at de ender med at få en topplacering.\nSelvom der er tale om Det Europæiske Melodi Grand Prix, har australierne også fået lov til at deltage og gudskelov for det. Kate Miller-Heidke og ”Zero Gravity” er nemlig et frisk pust, og deres sceneshow er intet mindre end dybt imponerende. Kate og hendes baggrundsdansere svæver rundt på scenen igennem nærmest hele sangen, og hun har endda også overskud til at synge opera mellem de to vers og omkvædet. Bestemt ikke noget dårligt bud på en vinder.\nRusserne har valgt at sende en gammel kending afsted i form af Sergey Lazarev og ”Scream”. Han var manden, der sang dem til en 3. plads i 2016, hvor han fremførte ”You Are the Only One” med stor overbevisning. I år kan han også godt regne med at blande sig i topstriden, da hans nye kærlighedssang er blevet modtaget med stor applaus, og det er ikke uden grund. Sergey er en rutineret ræv med en masse erfaring, og vi kan sagtens se ham gentage sin top 3-placering eller måske endda gøre det bedre.\n20-årige Leonora Colmor Jepsen fra Hellerup er den danske deltager, og selvom hun måske ikke er spået de største vinderchancer af spiludbyderne, er vi slet ikke så sikre i vores sag. ”Love is Forever” er en universel kærlighedssang, som bliver sunget på fire forskellige sprog (engelsk, fransk, tysk og dansk). Den kan i vores optik godt gå hen og overraske de fleste, og vi krydser selvfølgelig både fingre og tæer for dansk succes ved dette års Eurovision-finale.\n← Her er de bedste tips til billeje i Danmark\nVerdens mest populære sportsgrene →


Bog: Få højere løn – og slip for juleklip i fritidsklubben - Computerworld\nTidligere FBI-forhandler har skrevet topsælgende bog om, hvordan man forhandler sig frem til et bedre resultat hjemme, på job eller hos bilforhandleren.\n23. september 2021 kl. 10.12\nVi kender alle nogle, der får ondt i maven ved den blotte tanke om forhandling, mens andre blomstrer op ved enhver lejlighed til at prutte om prisen på et eller andet.\nHver eneste dag byder på forhandlinger af den ene eller den anden slags, og nogle situationer er naturligvis oplagte. Som eksempelvis lønsamtaler eller prisforhandlinger med kunder.\nTit er det imidlertid også til forhandling, hvornår opgaver skal være færdige, hvem der skal have ferie hvornår – eller hvem der får tjansen med at lave den dér stinker af en PowerPoint-præsentation til den fortravlede salgdirektør, som bare aldrig er tilfreds.\nOg derhjemme skal man blive enige om, hvem der tager opvasken, køber ind, henter børn eller om det er vigtigere at tage med ungerne til juleklip hos spejderne eller på værtshus med vennerne.\nDet er velkendt, at det er svært at forhandle med gidselstagere eller med sultne børn før aftensmaden. Men i hvert fald første situation har forhandlingsekspert Chris Voss indgående erfaring med fra FBI.\nI bogen Never Split the Difference: Negotiating As If Your Life Depended On It giver han masser af konkrete råd til, hvordan man gennemskuer, at man er i en forhandlingssituation – hvilket jo er forudsætningen for overhovedet at tage tyren ved hornene.\nMen også om, hvordan man griber situationen praktisk an. Det indebærer blandt andet, at man forsøger at forstå modpartens situation og det realistiske manøvrerum, vedkommende har at arbejde med. På den anden side må man naturligvis heller ikke tale sig selv ned i et forsøg på at please eller undgå en konflikt.\nForhandling handler om, at man søger at opnå et bedre – eller måske endda langt bedre! – resultat gennem forhandling, og Chris Voss har mange indsigter, taktikker og tricks i posen, som man direkte kan anvende i sin hverdag.\nDet kan man alt sammen læse mere om i Never Split the Difference: Negotiating As If Your Life Depended On It. Bogen har ligget tårnhøjt på flere Amazon-lister nærmest siden den blev udgivet i 2016 og har høstet titusindvis af femstjernede ratings.\nDen er dog også noget amerikansk i sin stil, og forfatteren sætter ikke sit lys under en skæppe. Så nogle gange skrålæser man lige en side eller to, indtil han er færdig med at fortælle om, hvor sej han er.\nMen er man parat til at gøre dét, så er der virkelig mange gode råd at hente om, hvordan man får den brugte bil til en bedre pris, en klækkelig ekstra sum i lønposen – eller får kollegaen til at lave den dér PowerPoint.\nTitel: Never Split the Difference: Negotiating As If Your Life Depended On It / Forfatter: Chriss Voss


Perfect Strangers: Har vi mistet privatlivets fred? - Udforsk Sindet\nPerfect Strangers er en komedie, som har inviteret os til at reflektere over mange aspekter såsom privatlivets fred, hykleri og smartphones.\nHvad ville der ske, hvis dine venner og bekendte havde adgang til dine sociale medier lige pludselig? Hvad gemmer vi på vores mobiltelefoner? Perfect Strangers (2017) er en spansk film instrueret af Àlex de la Iglesia, som undersøger disse spørgsmål.\nDenne film er en ændring af den italienske film Perfetti sconosciuti (2016) instrueret af Paolo Genovese. Begge versioner fortæller den samme historie. En gruppe venner mødes for at have middag sammen.\nMen helvedet bryder løs, da deres hemmeligheder kommer frem gennem et spil. Perfect Strangers er en film, som støder sammen med instruktørens andre film.\nEfter premieren på The Bar (2017) ligesom andre film som The Last Circus (2010), My Big Night (2015), Common Wealth (2000), og The Day of the Beast (1995), kan det virke mærkeligt at tænke på, at han har instrueret en komedie, der skal bruges til at udøve kritik af vores nuværende samfund.\nDe la Iglesia har vænnet os til mørk, surrealistisk monsterlignende humor og normale situationer, der ender med at snurre helt ud af kontrol.\nDet er sikkert derfor, vi ikke var de største fans af Perfect Strangers. Præmissen er meget interessant. Men den middag havde alt for mange forretter og en meget tynd hovedret. Der er for mange ingredienser i den korte middag, som bliver helt klart lige fra begyndelsen. Det betyder, at der er nogle folk, som ikke har plads til desserten.\nPå trods af dette er filmens præmis, manuskript og budskab helt sikkert ambitiøst. Personerne skal bare bruge en mobiltelefon for at sætte gang i tragedien.\nDet er en moderne komedie, som kan få os til at le og også reflektere over ting, som hvordan vi bruger teknologien og om vi i virkeligheden kender dem, vi elsker. Perfect Strangers diskuterer disse spørgsmål gennem en masse tragikomiske situationer.\nPrivatlivet på mobilen\nSociale netværk er en del af vores liv og smarttelefoner er blevet vores forlængede arm. Vi har dem altid med os. På vores telefoner gemmer vi samtaler, billeder og en masse information, som vi har eller ikke har lyst til at dele med resten af verden.\nDet, vi laver online, bør være privat. Men vi er jo aldrig rigtig alene længere. Internettet følger os overalt og på grund af det kender det vores dybeste tanker.\nGennem de sociale medier deler vi det, som vi gerne vil dele med resten af verden, såsom de bedste billeder af vores rejser eller lækre måltider, vi skal til at indtage. Men hvad er virkeligheden i alt dette? Vi lever i en verden, hvor vi konstant gør os selv til subjekter til andres bedømmelse.\nDet forklarer, hvorfor så mange af os altid er opmærksomme på vores image. Vi har en tendens til at lægge al vores energi i denne fremstilling af et falsk image og liv.\nPå en måde lever vi i en falsk virkelighed, som ikke er andet end forstyrrelse af os selv. Nogle gange vil vi heller ikke selv tro på det, som vi offentliggør. Ydermere deler vi nyheder, som vi ikke engang læser. Perfect Strangers lader som om, den udstiller en gruppe venner, folk som åbenbart kender hinanden meget godt.\nTragedierne i Perfect Strangers\nSituationen, som De la Iglesia viser i filmen, er så latterlig, at den mister sin troværdighed. Det er ikke, fordi det er umuligt, men det er svært at tro, at en gruppe mennesker med så mange hemmeligheder kan føle sig fristede til at udlevere dem selv.\nDet er præcist det, som vi i vores nuværende verden ønsker at gemme for omverden: Vores intime og værdifulde virkelighed.\nPersonerne ender med at lade maskerne falde og viser deres mørkeste hemmeligheder, også selvom de risikerer at miste alt, de ejer. Det er morsomt takket være personernes tragedie og elendighed. Vi griner, når vi ser de ting, der sker for dem, ting som kan sætte en stopper for deres venskab og kærlighed til hinanden.\nPå vores smarttelefoner opbevarer vi en stor del af vores privatliv. Vi tager den med os, uanset hvor vi skal hen, hvilket gør os sårbare på en eller anden måde. Hvad med om vi lod den ligge på bordet og opsøgte dem, der betyder noget for os? Selvom vi tror, der ikke er noget at være bange for, så er sandheden, at selv en lille hemmelighed kan blive afsløret.\nVores privatliv er ikke vores egen længere, vi opbevarer det og efterlader det indenfor rækkevidde for dem omkring os, uanset hvor mange kodeord, du beskytter det med.\nPerfect Strangers: Et portræt af samtiden\nHar vi mistet vores privatliv? Måske viser vi ikke os selv og udstiller et billede af os, som er langt fra virkeligheden. På en eller anden måde eksisterer privatlivet ikke længere. Vi viser så meget af os selv, at vi gerne vil beholde nogle hemmeligheder på vores mobiltelefon.\nPerfect Strangers viser glimrende, hvordan folk frygter deres eget image. Nu om dage er mange bange for at vise deres virkelige verden til andre.\nNogle af personerne er mere afvisende overfor at være med end andre . Men der er så meget pres på dem, at de ender med at vise de mest intime sider af sig selv. To af rollerne føler sig virkelig skræmt, hvilket fører til en uventet drejning.\nSådan en beskyttelse af privatlivet fører disse personer i filmen til ikke at ville afsløre, at de har byttet deres mobiltelefoner, også selv om situationen er meget anspændt. De vil ikke tilstå, også selvom de ved, at hvis de forklarede det til de andre, kunne tingene vende tilbage til det normale. Begge vælger de at holde fast i deres hemmeligheder.\nNoget, vi ikke kan tåle nu om dage, er kedsomhed. Det er noget, vi kan se hos Eva, fordi hun ventede på, at noget skulle ske, siden middagen startede.\nMånens indflydelse på vores adfærd\nHele filmen er forbundet med et mærkeligt fænomen, som følger med denne række af begivenheder: Den røde måne eller blodmånen. Fra gammel tid har folk anset månen for en påvirkning af verden, især med væskerne.\nTidevandet forandrer sig med månen, men vores hjerne er også fugtig, hvilket nogle forfattere som Aristoteles så som en sammenhæng mellem månefaserne og den menneskelige adfærd.\nVi har en stærk måne, som selv ikke de bedste smarttelefoner i verden kan bekæmpe. Månen får situationer til at blive voldelige og deltagerne irrationelle.\nPerfect Strangers viser os de mulige konsekvenser af den verden, vi lever i. Den får os til at reflektere over hykleri, løgne og røgslør. Kender vi i virkeligheden dem, som vi elsker mest? Eller kender vi kun det image, de viser. Forskønner vi vores dagligliv gennem de sociale medier?\nÀlex de la Iglesia giver os en genindspilning af en komediefilm, som er forskellig fra alt andet, vi har set før. Filmen vil helt bestemt more dig. Du vil få en god oplevelse ved at se den og kan også reflektere over mange af de aspekter, den berører.\nfarerne ved de sociale medierperfect strangersprivatlivsmartphones


Solpletter er mørke områder på Solens overflade, skabt af Solens magnetfelt.\nMagnetfeltet i en solplet kan være flere tusinde gange stærkere end Solens magnetfelt. Solpletter er typisk 2000 grader koldere end de omkringliggende områder, og de kan være flere gange større end Jorden. Solplettallet er et mål for, hvor mange solpletter, der er på Solens overflade på et givent tidspunkt.\nNår solplettallet plottes som en funktion af tiden, kan man tydeligt se en 11 års cyklus i dataene. Denne solcyklus er den vigtigste egenskab ved Solens magnetiske aktivitet. Når solpletternes position også plottes, får man et såkaldt sommerfuglediagram. Her ser man hvordan solpletterne bevæger sig mod ækvator i løbet af solcyklen. Mekanismerne, der ligger bag magnetfeltets opståen og udseende, er et af Solens store uløste mysterier.\nDaglige solplettal stilles til rådighed af National Geophysical Data Center,\nDr. David Hataways sommerfuglediagram kan findes på http://science.nasa.gov/ssl/pad/solar/greenwch.htm\nGengivelserne viser såvel sommerfuglediagrammet (i midten til højre) som antallet af solpletter i de 50 såkaldte bins (linier) mellem begge Solens poler, hvor solpletterne tælles. Antallet er gengivet dels ved farve, dels ved liniernes bredde.\nSolpletternes 50 bins korresponderer med de hvide taster på et koncertflygel. Den dybeste tone svarer til Sydpolen. Inden for en måleperiode, der svarer til Solens rotation, er lydstyrken porportional med antallet af solpletter, og det største antal høres først.


Ofte stillede spørgsmål - TopPricer\nHvordan kan I sammenligne så mange produkter?\nEn stor del af vores informations- og dataindsamling kører gennem vores algoritme og er derfor i høj grad automatiseret. Alt kan dog ikke automatiseres, og derfor har vi et engageret team, der sørger for at indsamle data og researche informationer. På den måde kan vi hjælpe dig som forbruger godt på vej til at finde de helt rigtige produkter til de bedste priser.\nVed hjælp af vores algoritme finder vi produkter og priser fra alle butikker, der sælger produkter til det danske marked. Vi tager derfor ikke kun udgangspunkt i vores samarbejdspartnere, men også de butikker, vi ikke nødvendigvis har en fortjeneste hos.\nSælger I produkter?\nVi sælger ikke produkterne selv, men vi henviser til et væld af butikker, du kan købe produkterne hos. I nogle tilfælde tjener vi selv et mindre beløb, hvis du køber produkterne via vores links.\nHvordan bliver priserne sammenlignet?\nToppricer sætter en dyd i at finde alle produktpriser på det danske marked til dig. Du finder de bedste priser, uanset om vi har et samarbejde med butikken eller ej. Vi sorterer butikkerne efter laveste pris og derpå i stigende rækkefølge, så du nemt kan danne dig overblikket. Du har også mulighed for selv at justere, hvordan du vil se produkterne vist.\nPriserne vises generelt inklusive fragt, medmindre prisen på produktet giver mulighed for fri fragt hos den pågældende butik – så er den trukket fra. Er fragtprisen ukendt vil det fremgå ved produktet. Det er selvfølgelig muligt at slå funktionen fra, så priserne vises eksklusive fragt.\nHvordan bliver priserne opdateret?\nToppricer holder sig dagligt opdateret på markedets priser, og derfor vil du som oftest kunne se den præcise pris på produktet. Vi tager dog forbehold for, at der kan være afvigelser, hvis en butik opdaterer prisen flere gange dagligt. Derfor bør du altid tjekke en ekstra gang på butikkens hjemmeside, om prisen stemmer overens med den, vi har oplistet, inden du køber produktet.\nHvordan har Toppricer listet så mange produkter?\nToppricer har udviklet en algoritme, der matcher alle tilgængelige produkter, priser og butikker. Den håndterer al data automatisk, og resten klarer vi manuelt.


Munroe Island (Kollam, Indien) - anmeldelser - TripAdvisor\nAlle restauranter i Kollam Restauranter i nærheden af Munroe Island\nAlle aktiviteter i Kollam Aktiviteter i nærheden af Munroe Island\nAsien›Indien›Kerala›Kollam›Forslag til aktiviteter i Kollam› Munroe Island\n149 anmeldelser Nr. 3 af 41 aktiviteter i Kollam Udmærkelsescertifikatet Øer, Natur og parker Oversigt Anmeldelser (149)\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning Adresse: Munroe Island, Kollam, Indien Telefonnummer: 9995603410 Websted Forbedr denne registrering Alle billeder fra besøgende (100)\nTak for din vurdering. Anmeldt 1 uge siden BornWand3r3r, Bengaluru (Bangalore), Indien\nSe alle Natur og parker i Kollam\n79 anmeldelser Kollam Beach\n213 anmeldelser 13.2 km\n149 anmeldelser fra TripAdvisors fællesskab Hvilke hoteller i Kollam er der tilbud på?\nRyd alle Begynd din anmeldelse af Munroe Island Klik her for at vurdere\nOpdaterer listen... Rejsende, der kiggede på Munroe Island, kiggede også på\nKollam, Kerala Alle aktiviteter i Kollam (45)\nHar du været i Munroe Island? Fortæl om dine oplevelser! Skriv en anmeldelse\nHer er de spørgsmål, som tidligere besøgende har stillet, med svar fra repræsentanter fra Munroe Island og andre besøgende\n4 spørgsmål Stil et spørgsmål Har du nogen spørgsmål? Få svar fra ansatte på Munroe Island og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Skal jeg købe billet til mit spædban? Hvordan kommer jeg dertil med offentlige transportmidler? Er der en restaurant eller café på stedet? I nærheden af Munroe Island Bedst bedømte seværdigheder i nærheden 160 anmeldelser Thangassery Light House\n1.530 anmeldelser Varkala Beach\nGennemse alle seværdigheder Bedst bedømte restauranter i nærheden 119 anmeldelser Wok & Grill\n54 anmeldelser Indian Coffee House


Sag om udbud i Sønderborg - Forsyning2100\nBestyrelsen i Sønderborg Forsyning har afholdt ekstraordinært bestyrelsesmøde, efter massiv kritik om Sønderborg Forsynings beslutning om hjemtagning af renovation i Sønderborg. I en pressemeddelelse oplyser bestyrelsen for Sønderborg Forsyning, at bestyrelsen op til tilbudsafgivning ved flere lejligheder har stillet skarpt på det kontrolbud, som Sønderborg Forsyning ville afgive.\nEn alvorlig regnefejl har vist, at grundlaget for den oprindelige beslutning ikke var korrekt. Bestyrelsen har derfor besluttet, at udbuddet skal gå om og pålagt direktionen at drage omsorg herfor.\n– Det er under al kritik, at Sønderborg Forsyning i første omgang blev kåret som vindere af kontrolbuddet på indsamling af husholdningsaffald på grund af en regnefejl. Sådan siger Lars William Wesch, direktør for ATL Transportens Arbejdsgivere, der organiserer mange af de private operatører i branchen.\n– Vi har taget til efterretning, at Sønderborg Forsyning i fredags har besluttet at udbuddet skal gå om og give Sønderborg Forsyning mulighed for at skrive et nyt tilbud. Hvis det havde være en privat virksomhed, der havde givet et tilbud, der på flere punkter ikke lever op til kravene og med en urealistisk lav pris, så ville man blive afvist på stedet. Situationen er nu, at forsyningsselskabets eget bud får en ekstra chance – og de har endda fuld information om de private konkurrenters tilbud. Det er simpelthen ikke i orden. Resultatet burde naturligvis være, at dømme forsyningsselskabets eget kontrolbud ude, og give opgaven til den private virksomhed som har afgivet det bedste konditionsmæssige tilbud.


Drageflyvning rundede naturuge af for førskoleelever | Randers | amtsavisen.dk\nPubliceret 19. maj 2017 kl. 15:28\n320 børn havde selv bygget de drager, der fredag svævede over de grønne arealer ved Rismølleskolen og var et symbol på de stadigt mere flyvefærdige førskoleelever.\nRanders: Vinden var nærmest ikke-eksisterende, da 320 drager fredag skulle sendes i luften på Rismølleskolen af lige så mange børn fra førskolen, 0. klasse og skoledistriktets børnehaver. Men hvad gør det, når der - nærmest som skabt til formålet - er en bakke, man kan bruge til at få godt med fart på?\n- Man skal bare løbe hurtigt, siger en af pædagogerne, inden hun vælger at demonstrere det ved selv at tage turen ned.\n- Man kan se hele verden heroppefra, konstaterer en pige med sin drage i hånden, mens en gruppe andre børn ikke kan modstå fristelsen og lader sig rulle ned ad den solopvarmede bakketop igen og igen og ud og ind mellem jævnaldrende på testture med drager i alle regnbuens farver flagrende bag sig, mens de hujer og hviner.\nFørskole er et populært valg i Randers Kommune\nEleverne har selv bygget de mange drager i løbet af ugen, og da de fredag kom i luften var det med til at markere det samarbejde, der er mellem folkeskoler og dagtilbud på Rismølleskolen og Østervangsskolen, og som skal forberede eleverne på skiftet fra daginstitution til skole.\nSamtidig var fredagens drageflyvning med til at markere afslutningen på børnenes naturuge, der i år har handlet om fugle.\n- Det, vi hele tiden har fokus på, er børnenes udvikling, læring og trivsel. Samarbejdet på tværs af institutionerne har vi, fordi vi ved, at når børnene skifter fra daginstitution til skole, er det tit en udfordring, hvis de ikke er ordentligt forberedt, og hvis vi ikke kender hinanden ordentligt, forklarer Marianne Bundgaard, der er pædagogisk leder i Børnehuset Bækkestien, som er en del af Dagtilbud Nordøst.\n- Det er vigtigt, at vi giver vores børn en god overgang til skolen, og når vi har fokus på læring og trivsel, er der ingen tvivl om, at man kan nå meget længere, når man er i et trygt miljø, siger Kasper Nørgaard Schou, der er leder for indskolingen og SFO'en på Rismølleskolen.\nMarianne Bundgaard og Kasper Nørgaard Schou er enige om, at det kun er positivt, at børn, pædagoger og lærere møder hinanden på kryds og tværs, så børnene får kendskab til skolen lang tid før, de skal starte.\n- Førskoleeleverne kan spejle sig i de større børn, som går her allerede, ligesom de større børn kan se: 'Hov, her kommer der nogle, som vi skal tage os rigtig godt af', forklarer Kasper Nørgaard Schou.\nLauge fra O.B:- Det har været sjovt\nLauge Bjerre Vedstesen er 6 år og går i 0.B på Rismølleskolen. Han har netop overstået en naturuge om fugle. Det har vi taget en lille snak med ham om.\nHvad er din yndlingsfugl?\nEn hvidbrystet havørn.\nHvad har du lavet i naturugen?\nJeg har lavet sådan en fugle-ting. Jeg brugte en fjeder til det, så den kan hoppe op og ned. Så har jeg været på Østervangsskolen og fundet poster. Der var en ugle, blåmejse, gærdesmutte og en biæder.\nSjovt. Vi skulle bygge en drage ud af sådan nogle bæreposer. Jeg lavede den sammen med et par voksne, de hjalp lidt med gaffatapen, men jeg skulle selv sætte det på. Jeg skulle også selv komme snoren rundt om, men de voksne hjalp mig lige lidt i starten med, hvordan man skulle gøre.\nHar du bygget en drage før?\nJeg har prøvet én gang før. Jeg har forstand på det.\nVestervangsskolen er for sølle for de helt små\nNy udviklings- og souschef på Realen


Energivenlig Køle Fryseskab Test 2021 - Overblik over de 5 bedste!\nVi vil hos testoverblikket.dk forsøge at komme med vores liste over de 5 bedste energivenlige køle fryseskab på markedet, når man skal ud og købe en ny energivenlig køle fryseskab. Er det vigtigt at man finder den som passer bedst til netop det behov du har brug for, som også passer til de forventninger man har før man køber den, derfor har vi lavet en top-5-liste med de bedste bedømte energivenlige køle fryseskab. Disse 5 er udvalgt efter anmeldelser fra forbrugerne, energiklasse, kølekapacitet, frysekapacitet, pris og ekstraudstyr. Disse test er ikke fysisk foretaget af os, men vurderet fra eksterne testere.\nDet er utrolig vigtigt at, før du vælger at købe, et helt nyt køle fryseskab at du kigger på hvor energivenlig dit produkt er. Det kan nemlig spare dig, for rigtig mange penge, samt så er ofte også god mod miljøet. Den her model er den første, der er på den her liste, det er en helt enormt effektiv model. Den har den bedste mulige energiklasse, der betyder at den er meget billig, når det gælder driftsomkostningerne. Derudover har den en høj kølekapacitet, så du ikke kommer til at, mangle nogle former for kapacitet til at nedkøle madvarer. Den har desuden også en fryser, hvor der ikke nødvendigvis er den største kapacitet, men det er heller ikke nødvendigt med et køle fryseskab. Dette er en meget billig model, der ikke koster ret mange penge at købe, så de fleste kan finde råd til at købe den.\n9.999,00 9.999,00 Til Butikken\nNår man læser titlen, på den her tekst så giver det sig selv, den her model er meget energivenlig. Det betyder at den har, en energiklasse der er i den høje ende, hvilket gør at den er meget billig i drift. Den er udstyret med en energiklasse, der er på A+++, mens den kun bruger 173 kWh om året i strøm.\nDet er et stort kølefryseskab, hvilket betyder at den har en høj kølekapacitet, hvor du kan opbevare din mad inde i. BOSCH KGN36XI46 har en kølekapacitet som, der er på hele 237 liter indvendigt. Det gør den velegnet, til en større familie som har et behov, der er lidt større end gennemsnittet.\nEn ekstra fordel ved det her køle fryseskab, det er at den også, har en fryser indbygget i bunden. Det betyder at du slipper for at, have en fryser stående ved siden af, fordi den her lille fryser også er der. Fryseren har en frysekapacitet, der er på 87 liter, hvilket er rigtig fint, hvis du ikke gider gå ud til din anden fryser hver gang.\nLige nu kan du købe, den her model til en meget lav pris, hvor prisen er sparket helt i bund. Det behøver ikke koste, ret mange penge at købe, hvor dette køle fryseskab er meget billig. Det er et køle fryseskab, der faktisk kun har en pris, der er på 5.999 kr. lige nu på tilbud.\nDer er ventileret køl, hvilket gør det lettere at holde, din mad nedkølet fordi temperaturen er den samme hele vejen rundt. Elektronisk temperaturstyring gør, at det er let at vælge den helt rigtige temperatur inde i dit køleskab, eller din fryser.\nDen næste model er et klassisk køle fryseskab, der har fået mange gode anmeldelser, af forbrugerne og eksperterne. Designet på det her kølefryseskab, det er rigtig flot hvilket også betyder, at du vil købe et kølefryseskab der står meget flot i dit køkken. Det her køle fryseskab har en højde, der er på 186 centimeter, mens bredden er på 60 centimeter og så er den 65 centimeter dyb. Energiklassen er næsten helt i top, så den holder pengene du skal bruge, på omkostninger omkring drift er meget lav. Den har en høj kølekapacitet, der egner sig til et par eller et par med et enkelt barn, som har brug for både køleskab men også en fryser. Når det kommer til frysekapaciteten, så er den faktisk ret høj, hvilket gør at du kan fryse rigtig meget mad ned ad gangen. Hvis budgettet ikke er alt for stor, så kan det ofte godt være svært at, købe et køle fryseskab i høj kvalitet med kraftige funktioner.\n3.829,00 3.829,00 Til Butikken\n3.830,00 3.830,00 Til Butikken\nDet her er ikke et køle fryseskab, der har den største energiklasse, men det er stadig meget tæt på. Fordi det er et køle fryseskab, der har en energiklasse, der ligger på A++ hvilket kun er en enkelt karakter, fra den bedste mulige energiklasse. Det årlige strømforbrug, det ligger på kun 227 kWh om året i strøm, hvilket gør den rigtig billig i drift.\nSIEMENS KG36VVI32 har ikke den største kølekapacitet, men det er stadig mere end nødvendigt, for et par med et barn. Hvor det her køle fryseskab, har en kølekapacitet der er på 215 liter i alt, det er en meget fin kølekapacitet til et stort brug. Du kan let købe ind, til flere dage ad gangen, før du kommer til at mangle kølekapacitet igen.\nDer sidder en frysekapacitet, i det her køle fryseskab, der er rigtig høj i frysekapaciteten. Det betyder at du kan opbevare, store mængder madvarer lige i nærheden, så du kan tage dem frem med det samme. Dette kølefryseskab har en frysekapacitet, der er på 94 liter, hvilket er en af de største på den her liste.\nSIEMENS KG36VVI32 er et billigt valg at tage, fordi denne model har en pris, der er meget lav. Det behøver ikke koste en bondegård, når den skal købes, fordi den er meget billig. Når du skal købe et køle fryseskab, som det her skal du betale en pris, der er på 3.829 kr.\nMed LED-belysning får du meget hurtigt, et overblik over hvor indholdet er inde i maskinen, mens det også er muligt at vende døren.\nHvis du lige er flyttet hjemmefra, i en studiebolig hvor pladsen, måske ikke er den største. Men hvor du stadig, har brug for både et køleskab, men også har brug for en fryser. Så skal du tage et ekstra kig, på den her model fra Scandomestic, der er virkelig velegnet til en studerende. Den er udstyret med en effektiv motor, der giver dig rådighed over et billigt køle fryseskab, hvor strømforbruget er rigtig lavt. Den har en mindre kølekapacitet, hvilket betyder at den passer perfekt, ind i et mindre hjem hvor der ikke er alt for meget plads. En meget smart funktion, som selvfølgelig giver sig selv, det er at den har en fryser i samme konstruktion, det er en mindre frysekapacitet men stadig god. Fordi størrelsen ikke er særlig stor, så er det her kølefryseskab også rigtig billigt, hvor den har en utrolig lav pris, der gør at de fleste kan finde råd til at købe den.\nPå trods af at, det er en mindre model, så har den stadig en rigtig god energiklasse. Som betyder at den, ikke koster særlig mange penge, når din strømregning kommer ind ad døren. Energiklassen det her køle fryseskab har, det er en energiklasse på A++, mens den også kun har et strømforbrug på 170 kWh årligt.\nKølekapaciteten er måske ikke den største, men det er stadig et meget effektivt køle fryseskab, der levere en god kølekapacitet til dig der har brug for det. Med en mindre kølekapacitet på 153 liter, så er det rigeligt til dig, der lige er flyttet hjemmefra i en studiebolig, hvor der ikke er et køleskab med fra start.\nSCANDOMESTIC SKF231A++ har en indbygget fryser, så du ikke har brug for at, du skal handle ind hver eneste dag. Netop fordi du ikke har, alt for meget plads i dit køleskab, så kan du fryser dele af din mad ned. Den fryser der sidder i den, har en frysekapacitet, der er på 52 liter. Det er ikke den højeste, men stadig nok for at du kan nedfryse, rester eller lignede ned.\nNår man flytter hjemmefra, så er det ikke altid at, man har særlig mange penge at bruge. Derfor skal et køle fryseskab, helst være så billig som muligt, hvor du ved dette køle fryseskab ikke behøver betale noget højt beløb. Du skal kun spare, 2.549 kr. sammen, for at købe dette køle fryseskab, det er et beløb som de fleste kan finde råd til.\nDet er muligt at vende døren, så du åbner fra den anden side, hvis det ikke lige passer ind hvor dit nye køle fryseskab skal stå.\nNår du er ude at, kigge på forskellige modeller af kølefryseskab, så kan det være en god ide at, kigge på lydniveauet på den model du vil købe. Hvor det her er en model, larmer utrolig lidt under drift, hvor du sagtens kan have den stående i dit hjem. Lydniveauet på dette køle fryseskab, det har et lydniveau som ligger, på sølle 35 dB under drift. Energiklassen er rigtig høj, det betyder at den er god mod miljøet, mens den også er rigtig god mod miljøet på grund af dit lave strømforbrug. Der er en høj kølekapacitet, som giver dig ekstra meget plads, inde i køleskabet og giver dig mulighed, for at købe ind til mange dage på samme tid. Fryseren i det her køle fryseskab, har en fin kapacitet, til at opbevare de mest nødvendige ting, du gerne vil have lige i nærheden. Det kan godt virke som, mange penge du skal bruge, når du gerne vil købe det her produkt, men det er med garanti alle pengene værd. Fordi du køber meget høj kvalitet, i slidstærke materialer til en alligevel meget skarp pris.\nEnergiklassen som dette køle fryseskab, det er udstyret med, det er en energiklasse der er helt i toppen. Energiklassen er meget tæt på, hvad den bedste karakter, indenfor energiklasser kan være hos et kølefryseskab. Den energiklasse som denne model, den har hedder A++, mens den også kun bruger 226 kWh hvert år i strøm med konstant brug.\nBOSCH KIS87AF30 har en meget høj kølekapacitet, en høj nok kølekapacitet, til at servicere en familie på 4-5 medlemmer. Kølekapaciteten er utrolig vigtig at, kigge på før du vælger at købe den, især hvis i har brug for en høj kapacitet. Derfor er det her køle fryseskab, også udstyret med en kølekapacitet på hele 211 liter.\nSom en funktion næsten alle forbrugere, vil drage stor fordel af, det er at der også er en fryser integreret i den her model. Måske har den ikke, den største frysekapacitet som en stor kummefryser, eller et stort fryseskab. Men den er udstyret, med en frysekapacitet på 61 liter, der kan være rigeligt til de daglige fødevarer.\nPrisen er måske lidt høj, men det er med sikkerhed et produkt, der er alle dine penge værd når den skal købes. Netop fordi de materialer, som det her køle fryseskab, det er produceret i er meget høje. Det gør at den er meget holdbar, samt kan stå i mange år, før det ville kræve en udskiftning, alt det kan du købe for kun 7.499 kr.\nDøren er fra fabrikken, når den bliver leveret højrehængt, det kan du selvfølgelig ændre så den bliver venstrehængt.\nRosinen i pølseenden er den her model fra Miele, som er en meget rost model, der har fået topkarakter i størstedelen af funktionerne den er udstyret med. Det er en kraftig og god model, der bare fungere dag ud og dag ind, uden problemer eller der opstår dele der går i stykker. Det er en rigtig god energiklasse, som næsten er en af de bedste, energiklasser som et kølefryseskab overhovedet kan have. Der er selvfølgelig også, en rigtig fin kølekapacitet når du skal, kigge på hvor stor en plads du har i dit køle fryseskab. Når det gælder fryseren, som sidder i dette køle fryseskab, der er også en meget god frysekapacitet på den. Når det gælder prisen, så er det her kølefryseskab den model, som koster flest penge på hele denne liste. Du vil aldrig nogensinde, skulle opleve at du skal afrime, dit helt nye produkt.\n11.099,00 11.099,00 Til Butikken\nDet her er et køle fryseskab, der er udstyret med en energivenlig motor, der bruger så lidt som muligt strøm. Hvert år så bruger, det her køle fryseskab kun 230 kWh i strøm, det er et meget lavt strømforbrug for et produkt. Derfor har den også, en energiklasse der hedder A++, det er så tæt på toppen som den kan være.\nDen er både udstyret med, en meget stor køler mens, den også er udstyret med en rigtig fin fryser. Kølekapaciteten er på 194 liter, der er en høj kølekapacitet, når det både er et køleskab men også en fryser. Det giver dig mulighed, for at have mange forskellige former, for mad opbevaret ved den helt rigtige temperatur.\nMed en fryser tilgængelig ved hånden, hver gang du åbner dit køleskab, giver det dig rigtig mange muligheder. Den fryser som er integreret i, en maskine som den her, den har en rummelighed, der også kaldes frysekapacitet på 62 liter. Du har mulighed for at, putte op til 10 kg fødevarer i ad gangen, før temperaturen inde i maskinen vil blive påvirket.\nPrisen kan godt virke meget skræmmende, fordi den er en smule høj, men du køber et kølefryseskab i en af de højeste kvalitet. Samt er materialerne utrolige stærke, derudover er den meget brugervenlig at anvende, så den er let at installere. Alt det her kan du købe, for en pris på 11.099 kr.\nDer er LED-belysning, elektronisk temperaturstyring, o-zone skuffe, vendbar dør og så medfølger der æggebakke og isterningbakke.\nDette er vores vurdering ud af eksterne testere, som vi mener hører til blandt de 5 bedste energivenlige køle fryseskab i test, de er vurderet ud fra forskellige kriterier såsom energiklasse, kølekapacitet, frysekapacitet, pris, ekstraudstyr og vurderinger fra kunder. Dette er ikke nogen officiel liste, men taget ud fra vores vurdering og anmeldelser taget online. Listen er lavet for at den almene befolkning kan skabe sig et overblik, over de forskellige energivenlige køle fryseskab når de skal ud og købe en ny.\nVi har ved Testoverblikket ikke lavet nogle former for fysiske test af disse energivenlige køle fryseskab, de er udelukkende vurderet ud fra eksterne vurderinger givet af forbrugerne, som har lavet anmeldelser på disse forskellige energivenlige køle fryseskab og diverse uafhængige tests foretaget af fx tænk.dk.


Fakta: Fire typer af konflikter\nKonflikter i skolen\nVærktøjer - Konflikter\nDe fleste konflikter på arbejdspladser falder inden for én af fire typer: Konflikter om metoder, konflikter om ressourcer, konflikter om værdier og personlige konflikter.\nNår I skal løse en konflikt, er det godt at finde ud af, hvilken type konflikt der er tale om.\nHandler om mål, midler, struktur og procedurer. Metodekonflikter er almindelige og fører sjældent til fjendskab.\nLøsning: Dialog og problemløsning\nEksempel på metodekonflikt:\nTo medarbejdere i hjemmeplejen er uenige om, hvordan man bedst skal håndtere en meget konfus og plejekrævende borger. De er uenige om, hvad de bør gøre, men de er nødt til at blive enige for at komme videre.\nUdspringer af konkurrence om penge, tid, plads, materialer og personale.\nDet er en velkendt konflikttype fra mange arbejdspladser, hvor ressourcerne ofte ikke er tilstrækkelige til at dække alles behov. Lederen kan være under stærkt pres fra alle sider og kan ikke opfylde alles ønsker. Der kan let opstå frustrationer, sladder og myter: ”Hvorfor er det altid de andre, der får først?”\nLøsning: Forhandling og kompromis\nEksempel på ressourcekonflikt:\nTo forskellige teams ønsker at styrke samarbejde og udvikling gennem et forløb med faglig supervision, men der er kun penge til at gennemføre ét forløb. Begge teams oplever, at de har det største behov.\nHandler om kultur og om personlige værdier og holdninger. Hvad er rigtigt, og hvad er forkert? Moralske og etiske uoverensstemmelser, traditioner mv. Her kan der opstå konflikter mellem forskellige faggrupper, og kultursammenstød mellem for eksempel unge og ældre medarbejdere.\nLøsning: Dialog og lydhørhed, respekt for hinanden, respekt for forskellighed\nResultat: Tolerance og gensidig forståelse\nEksempel på værdikonflikt:\nDen nyansatte unge lærer på en folkeskole stiller forslag om at ændre på julefest-traditionen. Hun synes ikke, at børnene skal i kirke, da mange børn har en anden trosretning end den kristne. Hendes kollegaer er af en anden opfattelse - og i øvrigt er det en tradition.\n4. Personlige konflikter\nHandler om identitet, selvværd, loyalitet, tillid og afvisning.\nKonflikter af denne type medvirker ofte til et dårligt psykisk arbejdsmiljø. Ofte er det dybe og ubevidste følelser, som afgør, hvordan konflikten udvikler sig, og hvordan den enkelte medarbejder opfatter situationen.\nLøsning: Åben kommunikation og aktiv lytning over for andres forventninger og behov\nResultat: Større forståelse for den andens situation, empati og selvindsigt\nEksempel på personlig konflikt:\nLederen irettesætter Lise, fordi hun kommer for sent til et møde. På Lise virker han vred og sur, og ingen kollegaer tager hende i forsvar, selv om de godt ved, at hun i øjeblikket har nogle svære, private problemer, der gør hende ustabil. Efter mødet bryder Lise sammen. Hun føler sig svigtet af både lederen og kollegerne. Hun melder sig syg. Kollegaerne reagerer med irritation, idet de endnu engang skal løse opgaverne for Lise.\nInspirationshæfte til arbejdsmiljøgruppen.\nRedskab til at håndtere konflikter.\nMere om konflikter\nKonflikter i arbejdsmiljøet\nKonflikttrappen er en model til at forstå konflikters udvikling.\nHjemmeside om psykisk arbejdsmiljø i social- og sundhedssektoren.\nHjemmeside om forskellige metoder til at arbejde med psykisk arbejdsmiljø inden for social- og sundhedsområdet.


Kaos truer med at undermine de unges oprør | Razzmoose\n« »Vi kan umuligt stoppe op nu«\n»Vi ejer nu frihedspladsen« »\nKaos truer med at undermine de unges oprør\nPolitiken, 31. januar 2011\nAfsatte betjente, almindelige kriminelle og tusinder af undslupne forbrydere skaber kaotiske forhold i Egypten efter at politiet er forsvundet fra gaderne. Demonstranter ser det som et bevidst forsøg fra regimet på at underminere et fredeligt oprør.\nDrønene fra lavtflyvende jagerfly overdøvede protestbevægelsens slagord på en søndag, hvor der herskede stor forvirring om, hvem som er i kontrol i Egypten.\nF16-flyene forsøgte at intimidere demonstranterne til at overholde det udgangsforbud, som burde begynde kl. 16, men som hidtil er blevet ignoreret af flere tusinder. Skræmmetaktikken fik dog kun de forsamlede til at råbe endnu højere, og syntes i stedet at forøge den tvivl, der hersker om hærens intentioner.\nMilitærets kampvogne rullede natten til lørdag ind i gaderne til folkets jubel, mens politistyrkerne gik i skjul. Men siden har hærværk og røverier spredt sig over hele landet, og det står det mere og mere uklart, hvem der nu sidder med rorpinden i et regime, hvor båndene mellem militær, politi og regering er tilslørede.\nStatslig egyptisk tv tegnede søndag et billede af et land i komplet kaos, mens internettet fortsat er blokeret og al-Jazeera er blevet suspenderet. Den arabiske satellitkanal har været næsten alene om at skaffe oplysninger fra hele Egypten, mens internationale medier hovedsageligt holder sig til det centrale Kairo af frygt for, at flere af deres journalister og kameramænd bliver overfaldet eller anholdt.\nDet er derfor vanskeligt at få bekræftet, hvad der egentlig finder sted i de dele af landet, som er langt væk fra tv-kameraerne. Rygter blander sig med øjenvidneberetninger, og usikkerheden har skabt en frygt i befolkningen for, at landet er ved at synke ned i et kaos.\n»Vi har ikke sovet i 48 timer, og er meget bange. På stats-tv sagde de, at vi skal gribe vores køkkenknive og forsvare os selv. Alle mændene i nabolaget er på gaden med køller og jernstænger for at forsøge at beskytte os. Jeg føler mig kun sikker når jeg hører en tank kører forbi uden huset«, fortæller Miriam, en studerende, over telefonen fra et middelklassekvarter i Kairos forstæder.\nIfølge aktivister, menneskerettighedsorganisationer og uafhængige journalister er det folk fra sikkerhedstjenesterne som i civil forklædning hærger rundt i gaderne for at skabe kaos.\nPå advokaternes syndikat i det centrale Kairo fortæller flere af de forsamlede mænd, at deres vagtværn i løbet af natten fangede flere politimænd, som forsøgte at røve og begå hærværk. Andre fremviser videoer på deres mobiltelefoner, som de hævder viser politifolk, der sætter ild til bygninger og bryder ind i butikker.\nHos en menneskerettighedsorganisation, som forsøger at indhente oplysninger fra hele landet, har aktivisterne blokke fyldt med historier af den slags, blandt andet hærværk mod skoler, retsbygninger og elværker. De beretter også, at sikkerhedsstyrkerne bevidst har løsladt tusinder af fanger fra fængslerne, som tager del i plyndringerne.\nFlere andre kilder, Politiken har talt med, tegner et lignende billede, blandt andre Hisham Kassam, redaktør og medstifter af oppositionsgruppen Kifaya, talsmanden for ungdomsgruppen 6. April, og den prominente blogger Wael Abbas.\n»Regimet forsøger at skræmme befolkningen og skabe et indtryk af kaos, som vil få folk til at ønske, at Hosni Mubaraks stabile regime skal genskabes«, siger Abbas, der har siddet i fængsel for hans skriverier.\nDa Tunesiens tidligere præsident Zine al-Abidine Bel Ali flygtede fra landet, satte han netop sine betroede sikkerhedsstyrker til at hærge i gaderne i et håb om, at han kunne vende tilbage, som den der genskabte roen.\nTaktikken mislykkedes. Det skyldtes ikke mindst, at tunesere i alle nabolag dannede vagtværn, og det samme er ved at ske i store dele af Egypten.\n»Regimet ønsker at skabe et behov for beskyttelse og sikkerhed, så folket ikke længere vil bakke op om revolutionen. Men jeg tror godt de fleste egyptere kan gennemskue, det spil som foregår, og de har allerede vist sig beredt på at forsvare dem selv«, siger Mohamed Adel, talsmand for 6. April bevægelsen, der spiller en vigtig rolle i at mobilisere og koordinere protestaktionerne.\nEn af aktivisterne i bevægelsen har dog allerede hørt flere folk på gaden, som er begyndt at stille spørgsmålstegn ved, om det er værd at fortsætte protesterne.\n»De spurgte mig: er det dette her, vi får ud af revolutionen? Vi ønsker ikke, at ende op ligesom Irak«, fortæller 27-årige Marwa Nasser, inden hun bliver afbrudt af hendes bekymrede forældre, som ringer og bønfalder hende om at tage hjem.\nMen Marwa og tusinder af andre unge tilbragte endnu en aften på Kairos gader til trods for udgangsforbuddet og hærens intimiderende F16-fly.\n»Vi har mistet venner og mange er blevet sårede, blot fordi vi fremsætter et enkelt krav: at Hosni Mubarak skal træde tilbage. Det bekymrer mig ikke, hvis militæret tager kontrollen, så længe vi kan fortsætte med at protestere med fredelige metoder, indtil han er væk«, siger Marwa.


Der er et par billedbogsindlæg på vej her på bloggen og i dette indlæg har jeg fundet fire billedbøger frem, som handler om kendte mennesker indenfor naturvidenskabens og matematikkens verden. Bøgerne om David Attenborough og Jane Goodall er en del af serien ‘Små mennesker, store drømme’, som jeg købte i sommers og dem om Ada Lovelace og de kvindelige opfindere har jeg lånt nede på arbejdet, for der er udkommet en hel del biografiske billedbøger de senere år og jeg har også skrevet om et par fra Grønningens serie ‘en lille’ tidligere (læs mere her).\nDavid Attenborough af Maria Isabel Sánchez Vegara og Mikyo Noh, 2021. Forlaget Albert. Oversat af Luna Svane Rodriguez. Antal stjerner: 5/5\nHvem er manden bag naturprogrammerne ‘Dyreliv på etteren’ og ‘Den blå verden’ og hvordan besluttede han sig for at blive naturforsker?\nEngang var der en lille dreng ved navn David, som boede sammen med sin familie i Leicester i England og allerede da han var barn, var han vild med dyr og natur. Han læste en masse bøger om dyr og elskede at cykle ud i naturen for at finde dyr. Men det var ikke kun levende dyr, som han fandt interessante:\n“En dag fik David en pakke fra en ven. I pakken var der et nyt objekt til hans samling – en tørret søhest! Det var ikke hans fødselsdag, men det var den dag, han besluttede at blive naturforsker.\nDavid studerede geologi og zoologi og blev uddannet i naturvidenskab. Men han ville ikke bare observere dyrene – han ville også møde dem.”\nMen hvordan blev han vært på et af de bedste dyreprogrammer på tv gennem tiden og hvilke dyr har han mødt på hans rejser rundt i hele verden?\nLigesom mange andre på min alder er jeg vokset op med Attenboroughs programmer i tv, men jeg har aldrig kendt hans historie. Vegara er rigtig god til at formidle vigtige livshistorier til børn og jeg er helt vild med Mikyo Nohs illustrationer af dyr (især da han er på Antarktis og møder pingviner). Alt i alt en virkelig flot billedbog om Attenborough og hans liv og især den del, som handler om dyr i hele verden og hvor vigtigt det er at redde dem ved at passe på vores natur.\nJane Goodall af Maria Isabel Sánchez Vegara og Beatrice Cerocchi, 2020. Forlaget Albert. Oversat af Luna Svane Rodriguez. Antal stjerner: 5/5\nHvordan kom Goodall til at studere chimpanser og hvad finder man ud af, hvis man studerer dyr længe nok?\nI London blev der i 1934 født en helt særlig pige ved navn Jane, som fik en tøjchimpanse, da hun var et år gammel. Den fik navnet Jubilee og når hun skulle sove, fik hun læst historier, som ofte handlede om dyr. Da hun blev gammel nok og havde sparet nok penge sammen, rejste hun til Afrika. Her kunne hun komme til at studere chimpanser i det fri, for der var en forsker, som godt kunne bruge en ekstra hånd til et projekt:\n“Så hun flyttede til Gombo Stream nationalpark i Tanzania og begyndte at lede efter chimpanser. De var svære at få øje på, men Jane var tålmodig.\nHun sad helt stille det samme sted dag efter dag. Chimpanserne vænnede sig til, at hun var der, og lidt efter lidt blev hun accepteret som én i deres flok. Hendes drøm var gået i opfyldelse!”\nMen hvad observerede hun, når hun kiggede på chimpanserne og hvad skal vi som mennesker huske, når vi tilbringer tid sammen med dyr?\nDet er ikke så mange år siden at jeg første hørte om Jane Goodall og hendes arbejde med chimpanser, så da jeg opdagede, at der var en ‘Små mennesker, store drømme’ bog om hende, vidste jeg, at den måtte jeg få læst. Det gode ved den serie er, at man får personernes livshistorie i store træk og så er der selvfølgelig rig mulighed for at læse flere bøger og se dokumentarer/film om dem (der er blandt andet en TED talk med Goodall på YouTube). Ligesom bogen om Attenborough så er jeg ret vild med illustrationerne i denne her, som Cerocchi står bag og som passer ret godt til Vegaras fortælling om Goodalls liv og hendes arbejde med chimpanserne.\nAda og den talknusende maskine af Zoë Tucker og Rachel Katstaller, 2020. Turbine. Oversat af Mau Lindow. Antal stjerner: 4/5\nHvem var Ada Lovelace og hvad var det for en opfindelse, som hun var med til at opfinde?\nAllerede dengang Ada var barn, var hun noget helt særligt. Hun elskede at kigge på tal og regnestykker og læste også en hel masse bøger. Hendes mor Annabella var også utrolig klog og studerede matematik og videnskab og hendes far var faktisk forfatteren Lord Byron, som hun mindede en hel del om. Udover tal så elskede hun også kunst og poesi og da piger på den tid ikke gik i skole, havde hendes mor en anden løsning:\n“Ada var heldig. Hendes mor mente, at piger skulle have de samme muligheder som drenge, så derfor fik hun en masse kloge folk til at komme og undervise Ada i deres hjem. Lærerne medbragte landkort over hele verden, stjernekort over galaksen og tegninger til vilde opfindelser og fantastiske maskiner. De viste hende et væld af forskellige dyr, fugle og insekter, som hun kunne studere, og smukke planter, som hun kunne tegne.\nSom du nok kan forestille dig, var Ada en meget dygtig elev, og efterhånden som hun blev ældre, blev lærerne hendes venner. Hendes bedste ven hed Mr. Charles Babbage, og han var både opfinder og et matematik geni.”\nMen hvad sker der, når to matematiske genier slår sig sammen og tænker store tanker?\nIndimellem falder jeg over virkelig gode bøger nede på arbejdet, som jeg ikke kender på forhånd og selvom jeg havde hørt navnet Ada Lovelace før, så kendte jeg næsten intet til hendes historie. Denne her biografiske billedbog har lidt mere tekst end ‘Små mennesker, store drømme’ og Katstallers streg passer som fod i hose til Lovelaces’ liv for små 200 år siden i det victorianske London. Ud fra Tuckers ord og længden af teksten på siderne, ville jeg anbefale at man læser den for de 5-7 årige børn. Alt i alt en anbefalelsesværdig billedbog om en vigtig kvinde i verdenshistorien og jeg håber, at det ikke bliver den sidste biografiske billedbog af Tucker og Katstaller på dansk.\nKvindelige opfindere og deres opfindelser af Aitziber Lopez og Luciano Lozano, 2021. Straarup & Co. Opr. udgivet som Inventoras y Sus Inventos i 2017. Antal stjerner: 4/5\nVed du hvad navnet var på den kvinde, som lavede de første vinduesviskere og hvordan fandt Elizabeth Magie Phillips på spillet ‘Monopoly’, som spilles over hele verden i dag?\nMary Anderson er svaret på første af ovenstående spørgsmål og hun blev født i USA i 1866. I 1903 var hun på besøg i byen New York og der tog hun en sporvogn, men turen gik ganske langsomt, da det regnede og chaufføren måtte ud og ordne forruden. Men det var ikke opfindelsen, som var sværest at få styr på. Som kvinde var det nemlig umuligt at patentere noget uden en mand ved sin side (enten en ægtemand, en bror eller en far), men til sidst lykkedes det for hende.\nI Spanien sad der endnu en kreativ opfinder med en virkelig god idé. Ángela Ruiz Robles blev født i 1895 i Villamanín og det var lige før, at hendes opfindelse blev glemt. Hun var uddannet lærer og forfatter og hendes opfindelse havde også noget med bøger at gøre:\n“Ángela skabte forløberen til nutidens e-bog, kaldet en “mekanisk encyklopædi”. Opfindelsen bestod af en række tekster på hjul, som kunne ændres, alt efter hvilken bog personen ønskede at læse. Opfindelsen havde endda lys og lyd!\nPå trods af at Ángela var et moderne geni (hun tillod sine elever at tage enheden med hjem og lærere at tilføje deres eget materiale), blev hendes enhed aldrig sat i produktion, så hendes opfindelse gik næsten i e-bogen.”\nJeg må desværre indrømme, at jeg ikke havde hørt om de 14 kvinder i denne bog før og størstedelen af opfindelserne havde jeg hørt om. Der har været ret mange badass-kvinder (et ord som jeg aldrig tidligere har brugt her på bloggen tror jeg) gennem tiden og Lopez, som arbejder som forsker til dagligt, blander det biografiske med det naturvidenskabelige og tekniske og Lozano står bag de farverige illustrationer. Jeg vil både anbefale bogen til børn og voksne, for der er uden tvivl opfindelser i bogen, som du udmærket kender, men aldrig har tænkt over hvem der stod bag eller hvor idéen kom fra.\nDette står bag på billedbogen, hvilket er ret interessant at tænke over:\n“Kig godt på alle genstande, maskiner og møbler omkring dig. Hver eneste af dem blev opfundet af nogen. Og mange af dem blev skabt af kvinder, der ville gøre verden til et bedre sted.\nDet er umuligt at skrive om hver eneste kvindelige opfinder og deres opfindelser, men i denne bog kan du se et udvalg af nogle af de kvinder, der har gjort en forskel.\nFind ug af mere, og dyk ned i en verden af fremskridt.”\nForlaget Albert spansk Straarup og co Turbine


Trin 2 - SEO SEO SEO - Ung iværksætter - Kristoffer Hjerrild Trin 2 - SEO SEO SEO - Ung iværksætter - Kristoffer Hjerrild\nI mit andet indlæg i min lille serie om at starte en succesfuld webshop vil jeg fortælle lidt om SEO. Jeg satte mig først for alvor ind i SEO for 1,5 – 2 år siden. Dog skal det siges at jeg ikke er nogen kæmpe ekspert så det kan være jeg får huk af hardcore SEO folk men nu vil jeg fortælle lidt om hvad der har virket for mig.\nDem der ligger højest på google er de sider som fleste folk henviser til…\nDet er MEGET MEGET firkantet sagt for der er mange flere faktorer som spiller ind når man arbejder med SEO men vi skal jo starte et sted 🙂\nSå når du åbner din nye shop skal du få flest mulige sider til at henvise(også kaldet linkbuilding) til dig og jo mere populære de sider som henviser til dig er jo bedre..\nDet er jo nemmere sagt end gjort at du blot skal få andre til at henvise til din side men det kan blive en rigtig hård omgang. Problemet er nemlig at det er meget svært at få alle mulige til at henvise til din side og derfor skal du selv i gang med at skrive på andre sider og få google til at tro at alle mulige andre linker til netop din selvom det blot er dig som har lavet størstedelen af de links google finder 🙂\nDe metoder jeg bruger for at få flest mulige henvisninger på er ved at gøre følgende:\n– Kontakt venner og bekendt som har sider og få dem til at henvise fra deres sider til min\n– Oprette gratis WordPress blogs og skrive artikler om den samme branche/produkt\n– Henvise fra egne andre sider(fx fra min blog til min webshop)\n– Deltage i debatter(fx amino) og især steder hvor jeg kan have signatur med link osv.\n– Skrive gæsteblogindlæg på andre blogs og sider.\n– Og en masse andre metoder..\nDet er kort fortalt de metoder jeg bruger for at genere flest mulige links fra andre sider til min.\nDu skal linke med de rigtige ord\nFør du går i gang med at henvise skal du finde ud at hvilke søgeord du skal bruge når du henviser. Det har nemlig slet ikke samme effekt hvis du blot linker ordet www.xxxxx.dk…\nPå Sexshop.dk vil vi bla. meget gerne ligge højt på ordet boxershorts da jeg har tjekket på google keyword tool at mere end 5.000 søger på det hver måned og det er meget relevant og attraktivt for vores shop. Det som jeg så skal gøre for at ligge højt på google er at linke på ordet underbukser ligesom jeg har gjort nu.\nPå samme måde ønsker jeg at ligge højt på søgeord som fx Magento Webshop med MagentoXperten.dk og derefter laver jeg link til Magentoxperten.dk med søgeordet Magento webshop .\nSå registrere google at der kommer et link mere fra min blog til winkwink.dk og magentoxperten.. og på samme måde skal du henvise fra en masse forskellige sider til shop på søgeord som er vigtige for dig.\nHvordan ved man hvilke søgeord der skal bruges\nSkriv en masse ord ned som du tror er relevante og brug derefter Google Keyword tool til at undersøge hvor mange antal søgninger der er på de pågældende søgeord.\nDer findes også en masse andre metoder men der må vi tage en anden gang..\nDet er en million andre faktore som spiller ind.. Her er nogle af de oplagte:\n– Domæne navn\n– Webshop/hjemmeside system\n– Inhold på siden\n– Intern linkbuilding(henvisninger)\n– Hvor gammel siden er\n– Duplikeret indhold\nog en million andre ting..\nFin introduktion du kommer med her 🙂\nSelvom jeg heller ikke er seo ekspert, vil jeg dog lige komme med en lille advarsel. Da det efter Googles seneste opdateringer, er meget vigtigt at variere sine ankertekster. Altså de søgeord man linker med.\nSå du f.eks. ikke hele tiden linker med “magento webshop”, men også bruger helt andre ord til at linke med, som ser mere naturlige ud. F.eks.: klik her, læs mere her, hele webadressen og mange andre. Kun en lille del bør efterhånden være disse søgeord.\nLinker man for meget med sine direkte søgeord, så kan man faktisk blive straffet af Google nu.\nDet var bare en lille advarsel. Ellers er det rigtigt fint Kristoffer (af det jeg ved af…hihi) 🙂\n30. November 2012 at 07:49\nDu har helt ret i jeg glemte at nævne det i indlægget.. Det er enormt vigtigt at det ser naturligt ud og er meget varierende..


Når et nursery stinker af lim – Kvinde I Dubai\nDet hele begyndte med en Whatsapp besked søndag d. 8 oktober lige omkring middag med fællesbesked fra Emma’s nursery om, at samtlige forældre skulle indfinde sig ASAP for at hente deres afkom, da en ildevarslende lugt havde forpestet hele bygningen igennem det centrale airconditionanlæg.\nAf hensyn til børnenes og de ansattes helbred måtte nursery’et lukke ned hurtigst muligt. Lidt ubelejligt, men fuldt forståeligt. Jeg satte derfor i firspring for først at hente Emma i nursery og dernæst Anna fra skole. Heldigvis skete det, på én af mine arbejdsfrie søndage, så skaden var ikke så stor. Mit største offer i denne situation, var den alenetid, som jeg med stor glæde, plejer at se meget frem til.\nDen egentlige udfordring kom næste morgen, da vi fra samme Whatsapp gruppe fik meldingen om, at nursery’et ville forblive lukket, da a/c teknikerne, på trods af natarbejdet med at udlufte systemerne, havde anbefalet endnu en lukkedag. Heldigvis for os, så har vi Alona, der nærmest klappede i hænderne, ved udsigten til at skulle se efter Emma hele dagen, mens resten af familien skulle pleje arbejdet og skolen. Alona er vores nærmeste famile, når den nærmeste familie befinder sig i Danmark. Og hun har reddet os et utal af gange.\nVores største udfordring var dog Anna, som jeg hver morgen afleverer i klassen kl. 7.30 og som normalt bliver afhentet igen kl 13.30 af velkendte ansigter fra British Orchard Nursery, hvor hun følges, sammen med andre piger/drenge fra samme årgang, over til Youth Club. Hverken Daniel eller jeg har fri tidligt nok fra arbejde til selv at kunne samle hende op fra skolen. Men sådan måtte det jo blive, da Alona ikke har kørekort og udsigten til at sende hende med en taxi sammen med Emma til skolen for at hente Anna virkede nærmest umulig.\nVi skiftede til at trække det korte strå, selvom Daniel nok oftest blev taberen. Og så måtte vi skære en hæl og klippe en tå. En enkelt torsdag måtte Anna helt blive hjemme fra skolen, da nursery’et kun gav dag-til-dag opdateringer, som var svære at planlægge efter. Det så ud til, at nursery’et var hårdt ramt af limgift, der ikke rigtig ville forlade bygningen igen. For familier, der ikke har tilladt sig selv – eller har råd til – den luksus/frihed en housemaid giver, er en nedlukning af børnenes pasningsmuligheder fuldstændig ødelæggende. Og derfor blev, der også tilbudt børnepasning til de familier, der ikke havde andre muligheder. Det er dog almindelig kendt i Dubai, at der er relativ mange stay-at-home-moms, der ikke har de samme udfordringer.\nEfter en hel del dårlige prognoser og luft-tester med dårlige resultater, så det ud til, at nursery’et ikke ville åbne op igen efter den første uge og vores tålmodighed (blandt mange andre forældres) var ved at løbe op. Vi så derfor ingen anden mulighed end at hive Anna ud af “ungdomsklubben” i nursery’et og i stedet ansøge om plads i den noget billigere skolebus. Og sådan blev det. På lukkedag nr. 9 tog Anna for første gang bussen hjem.\nSkolebussen kører Anna lige hjem til hoveddøren, hvor Alona smilende står og tager imod en piv-hamrende stolt skolepige.\nHvad Emma angår, så er hendes ferie inddraget i næste uge, hvor der officielt er termbreak. Sådan går det, når et nursery holder for mange lukkedage.\nJeg bilder mig selv ind, at dette ikke kunne være sket i Danmark – ikke ubemærket ihvertfald. Men i Dubai, hvor der ikke er helt så mange regulationer og regler omkring brug af lim i ventialtionsanlæg, kan vi trøste os med, at British Orchard Nursery ihvertfald sætter luftkvaliteten højt og har deres egne standarder at leve op til. De lod således ikke børnene komme tilbage før diverse rapporter viste et acceptabelt niveau af det farlige kemikalie i luften. Og i går fik vi så de glade nyheder, at nursery’et atter kunne åbne dørene for børnene.\nVi fik desuden en 8 siders rapport med så mange kemiske betegnelser, at man skal være laborant for at kunne læse det.\nEmma var glad for at vende tilbage til alle vennerne, mens Anna var glad for at slippe for ungdomsklubben.\nOg mens hele nursery’et, til morgen, var omdannet til en urskov af friske planter, så mente Anna helt bestemt, at det stadig lugtede lidt af prut.\nNu er alle glade og hverdagen kører atter på skinner. I dag fik jeg min arbejdsfrie søndag, som jeg værdsætter så højt og de to skole/nursery-piger er dejlig trætte til eftermiddag. Og Alona har nydt en dag i sit helt eget tempo med musik, netflix og rengøring.\nBørn, british orchard nursery, Kemikalier, Luftgener\n« Plastic fantastic – Burj Al Arab\nDet skal fejres »


" Jeg er Gud "\nSådan tænkte den i dag 74-årige litauiske fotograf Antanas Sutkus, da han som 13-årig begyndte at tage billeder og for første gang lempede papiret ned i fremkaldervæsken og så et ansigt tage form.\nDet meste af et liv senere besluttede han for to år siden at få ryddet op i sit arkiv. Forsvandt ned i sine ca. 500.000 negativer og fandt en masse bileder taget fra slutningen af af 1950’erne og frem til slutningen af 1970’erne. Dem viser et galleri i Paris, RTR Gallery, lige nu et udvalg af på udstillingen ’The Unpublished’.\nAntanas Sutkus, der er en af Litauens mest kendte fotografer, har taget hovedparten af sine billeder, mens Litauen var en del af Sovjetunionen. Og han har arbejdet med sorthvide portrætter af almindelige menneskers hverdagsliv i stedet for de propagandabilleder, som styret foretrak.»\nI Antanas Sutkus’ billeder smelter poesi og historie sammen. Udtrykket er altid ærligt og åbenhjertigt, nænsomt og kærligt i modsætning til det typisk censurerede Sovjet-fotografi. Han foreviger ikke idoler eller arketyper, men virkelige mennesker: Byboer, bønder, børn, gamle mennesker og kvinder«, skriver RTR Gallery, The Russiantearoom Gallery.


420.000 kroner: Thy-projekt opnår støtte fra Landdistriktspuljen | Limfjord Update\n420.000 kroner: Thy-projekt opnår støtte fra Landdistriktspuljen\nEt projekt fra Thisted får i dag støtte gennem Erhvervsministeriets Landdistriktspulje.\nProjektet hedder ”Unge i boksen. Kommunevalg i Thy 2021” og har til formål at styrke og fremtidssikre lokaldemokratiet i Thy ved at flytte unge ”ind i boksen” og motivere dem til øget politisk og lokalt engagement.\nMålet er kort sagt at øge valgdeltagelsen ved kommunalvalget næste år. På længere sigt vil projektet også skabe et langtidsholdbart og rummeligt fællesskab, der får integreret de unge i nærdemokratiet.\nProjektet har fået tilsagn om støtte på 421.792,10 kr.\nOgså et projekt er Lemvig er blevet tilgodeset; Sammen om lokal handel (SOLH).\nBaggrunden for projektet i Lemvig er en faldende handel, hvor tomme lokaler er mere end fordoblet de seneste år i kommunen. Projektet skal skabe vækst i handelslivet gennem nye aktiviteter og et længerevarende samarbejde på tværs af byerne i kommunen. Projektet har fået tilsagn om støtte på 370.500 kr.


Fordele – Equitron Pro | Danmark\nBrug det ligesom et løbebånd eller et solarie.\nDet er ikke kun dyrlæger og hestebehandlere, systemet henvender sig til. Også større stalde og opstaldningssteder kan få glæde af Equitron-Pro, fordi det kan købes / leases, præcis som mange gør det med et vandløbebånd eller et solarie.\nEn mulighed for at man kan leje Equitron-Pro arbejdes der lige pt på.\nEquitron-Pro terapien kan også kombineres med andre terapiformer og man kan ikke fejlbehandle med systemet, så længe man lytter til sin hest.\nEquitron-Pro er derfor oplagt at have stående ved siden af sit solarie og løbebånd i stalden.\nNår du erhverver dig Equitrons udstyr ( Pro eller Pro-Mobile ) medfølger der en introduktion / gennemgang, så du føler dig tryg i at bruge udstyret korrekt.\nSom det fremgår af billederne, kommer cellerne virkelig på arbejde efter bare en enkelt behandling. Her er temperaturen i hestens ben faldet markant, som følge af de elektriske cellepåvirkninger, hvilket får cellerne til at arbejde hurtigere og danne protein.\nFør behandlingen ses der tydelig inflammation i hestens ben. Foto: Equitron-Pro.\nEfter behandlingen, er inflammationen i hestens ben tydeligt aftaget.\nEn 1e behandling tager typisk 20/30 minutter ( scanning og behandling ) og det anbefales som hovedregel, at man gentager behandlingerne max 8-10 gange for at minimere smerte eller ømhed helt. Ofte skal der dog færre behandlinger til før hesten er restitueret.\nEfterfølgende behandlingerne kan variere i tid, alt efter hvad scanning har vist, eller hvad for problem hesten har.